ኣብቲ ሰሙናዊ ዝካየድ ዘሎ ወፈራ ጽሬት  ኣብ ጨርሒ ክንደይ ሰባት ይሳተፉ?
ነበርቲ ምምሕዳር ጨርሒ፡ ጽሬት ከባቢኦም ንምውሓስ ወፈራ ኣካዪዶም
ኣብ ዞባ ማእከል፡ ነበርቲ ምምሕዳር ከባቢ ጨርሒ - ንኡስ ዞባ ኣባሻውል፣ ጽሬት ከባቢኦም ንምውሓስ ወፈራ ኣካዪዶም።

ኣመሓዳሪ’ቲ ምምሕዳር ከባቢ ኣቶ ፍረሚካኤል ተወልደ ንኤሪና ኣብ ዝሃቦ ሓበሬታ፣ ኣስታት ኣርባዕተ ሽሕ ነበርቲ ጨርሒ ሰሙናዊ ኣብ ዝካየድ ወፈራ ጽሬት ከባቢ ከምዝሳተፉ፣ ኣብ ሰለስተ ወርሒ ድማ እቲ ማእቶት ብዝሰፍሐ መልክዑ ከምዝካየድ ብምሕባር፣ እቲ መደብ - ተመሓላለፍቲ ሕማማት ብምውጋድ ጥዕና ሕብረተሰብ ኣብ ምውሓት ልዑል ኣስተዋጽኦ ከምዘለዎ ኣብሪሁ።

ኣባላት ኮሚተታት ብወገኖም፣ ዋሕዲ ናይ ጉሓፍ መካይን’ኳ እንተሎ፡ ነፍሲ--ወከፍ ነባሪ ጸልማት ጉልባብ ገይሩ ኣብ ፈቐዶኡ ካብ ምጉሓፍ ክቑጠብ ብምዝኽኻር፣ ነበርቲ ቀጻልነት ጽሬት ከባቢኦም ከውሕሱ ተላብዮም።

ነበርቲ ድማ፣ ጽሬቱ ዝተዋሕሰ ከባቢ ብምውናን ብርስሓት ካብ ዝመጽእ ሕማማት ነጻ ንምዃን ብውህደት ክሰርሑ ድሉዋት ምዃኖም ብምሕባር፣ እኹል መአከቢ ጎሓፍ ኣጋንእ ክዳለወሎም ሓቲቶም።
ኣስታት ኣርባዕተ ሽሕ